Diari Oficial de la Generalitat Valenciana


Sumari del DOGV 3715, del 23-03-2000 (2000/2147)

ORDRE de 16 de març de 2000, de la Conselleria d’Indústria i Comerç, per la qual es determinen els diumenges i dies festius hàbils per a la pràctica comercial en l’exercici 2000/2001.
---------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2000/03/16/(1)/dof/vci/html**

### Dades del document

Número de DOGV
:   3715

Data del DOGV
:   23-03-2000

Secció del DOGV
:   I. DISPOSICIONS GENERALS

Número del document
:   2000/2147


Data del document
:   16-03-2000

Organisme emissor
:   Conselleria d'Indústria i Comerç

Tipus de document
:   Ordre

Descriptors 

:   * horari comercial
    * vacances
    * comerç interior
    * dia festiu
    * reglamentació comercial

ORDRE de 16 de març de 2000, de la Conselleria d'Indústria i Comerç, per la qual es determinen els diumenges i dies festius hàbils per a la pràctica comercial en l'exercici 2000/2001. [2000/F2147]
  
La Llei de la Generalitat Valenciana 8/1997, de 9 de desembre, d'Horaris Comercials de la Comunitat Valenciana, estableix en l'article 4 que, amb caràcter general, els diumenges i dies festius es consideraran inhàbils llevat de huit dies a l'any, en els quals podrà portar-se a cap l'activitat comercial.
  
La determinació dels diumenges i dies festius hàbils per a la pràctica comercial es produirà mitjançant una ordre de la conselleria competent, d'acord amb el procediment previst en l'article 5 i la disposició transitòria primera de l'esmentada llei.
  
En conseqüència, una vegada desenvolupat el preceptiu procés de consulta, i recollides les propostes de les cambres oficials de comerç, indústria i navegació, les associacions de consumidors i usuaris i les organitzacions empresarials i sindicals,
  
ORDENE
  
Article 1
  
1. Durant el període que hi ha entre l'1 de febrer de 2000 i el 31 de gener de 2001, els establiments comercials ubicats al territori de la Comunitat Valenciana, en aplicació del règim general d'horaris vigent, podran romandre oberts al públic fins un màxim de huit diumenges i/o dies festius, sense perjudici que puguen acollir-se a règims específics de regulació d'horaris derivats així mateix de l'aplicació de la Llei de la Generalitat Valenciana 8/1997.
  
2. L'horari corresponent a cada diumenge i/o dia festiu habilitat per a la pràctica comercial serà fixat lliurement pel titular de l'establiment comercial, sense que puga excedir 12 hores d'obertura.
  
Article 2
  
A aquests efectes, els establiments interessats podran obrir al públic els diumenges i dies festius que s'assenyalen a continuació:
  
- 30 d'abril de 2000, diumenge, acumulació de dos dies festius.
  
- 2 de juliol de 2000, diumenge, rebaixes d'estiu.
  
- 8 d'octubre de 2000, diumenge, acumulació de dos dies festius.
  
- 8 de desembre de 2000, divendres, Nadal-Reis.
  
- 17 de desembre de 2000, diumenge, Nadal-Reis.
  
- 24 de desembre de 2000, diumenge, Nadal-Reis.
  
- 31 de desembre de 2000, diumenge, Nadal-Reis.
  
- 7 de gener de 2001, diumenge, rebaixes d'hivern.
  
Article 3
  
1. D'acord amb l'apartat 3 de l'article 5, de la Llei de la Generalitat Valenciana 8/1997, i en consideració a les peculiaritats i festivitats pròpies de cada localitat, els comerciants interessats podran optar per l'habilitació d'un o dos dels dies festius locals per a l'obertura dels seus establiments, en substitució del mateix nombre de dies dels fixats en l'article anterior. Per a això, els interessats hauran de trametre una comunicació al servei territorial de Comerç corresponent, en la qual s'indiquen les dates seleccionades i aquelles a les quals es renuncia. Aquesta comunicació haurà de presentar-se amb, almenys, 10 dies d'antelació respecte al primer dels diumenges i/o dies festius afectats, ja siga dels substituïts o dels locals, i anirà acompanyada necessàriament d'un informe municipal en el qual es valore positivament la conveniència del canvi.
  
2. Aquesta decisió de substitució de les dates habilitades en la present ordre, per un o dos dels dies festius locals, pot ser adoptada per l'ajuntament, per a tots els comerciants del terme municipal, els quals hauran de ser escoltats prèviament. En aquest cas correspondrà a la mateixa corporació trametre la comunicació preceptiva en la mateixa forma i el mateix termini previstos en l'apartat anterior, juntament amb la certificació de l'acord de l'òrgan municipal competent.
  
Article 4
  
Els establiments comercials hauran d'informar adequadament al públic dels diumenges i dies festius en els quals obriran al públic durant l'any comercial.
  
Disposició addicional
  
Els establiments comercials de la ciutat de València que obriren al públic el passat 22 de gener, festivitat local de Sant Vicent Màrtir, en virtut de resolució condicionada del Servei Territorial de Comerç competent, hauran de comunicar, d'acord amb el contingut de la resolució, al dit servei territorial, en el termini de 10 dies des de la publicació de la present ordre, a quina data de les assenyalades en l'article 2 renuncien per a la seua utilització comercial.
  
Disposicions finals
  
Primera
  
Es faculta el director general de Comerç i Consum per a dictar totes les resolucions que siguen necessàries per al desplegament i l'aplicació del que s'ha disposat en la present ordre.
  
Segona
  
Aquesta ordre entrarà en vigor el dia de la seua publicació en el Diari Oficial de la Generalitat Valenciana.
  
València, 16 de març de 2000
  
El conseller d'Indústria i Comerç,
  
FERNANDO V. CASTELLÓ BORONAT
  
II. AUTORITATS I PERSONAL
  
b) OFERTES D'OCUPACIÓ PÚBLICA,


Còpia Permalink ELI